Diari Oficial de la Generalitat Valenciana


Sumari del DOGV 9122, del 07-07-2021 (2021/7390)

ORDRE 21/2021, de 28 de juny, de la Conselleria d'Educació, Cultura i Esport, per la qual s'estima la sol·licitud del centre privat de Formació Professional FEMPA, d'Alacant, per a impartir els ensenyaments dels cicles formatius de grau superior d'Administració i Finances, Desenvolupament d'Aplicacions Multiplataforma, Sistemes Electrotècnics Automatitzats, Gestió de Vendes i Espais Comercials, i el cicle formatiu de grau mitjà d'Instal·lacions Elèctriques Automàtiques, en la modalitat semipresencial o a distància.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9122

Data del DOGV
:   07-07-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/7390


Data del document
:   28-06-2021

Organisme emissor
:   Conselleria d'Educació, Cultura i Esport

Tipus de document
:   Ordre

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 21/2021, de 28 de juny, de la Conselleria d'Educació, Cultura i Esport, per la qual s'estima la sol·licitud del centre privat de Formació Professional FEMPA, d'Alacant, per a impartir els ensenyaments dels cicles formatius de grau superior d'Administració i Finances, Desenvolupament d'Aplicacions Multiplataforma, Sistemes Electrotècnics Automatitzats, Gestió de Vendes i Espais Comercials, i el cicle formatiu de grau mitjà d'Instal·lacions Elèctriques Automàtiques, en la modalitat semipresencial o a distància. [2021/7390]  
Antecedents de fet  
Primer. L'expedient ha sigut iniciat pel representant del centre privat de formació professional FEMPA (codi de centre 40348765), d'Alacant, mitjançant sol·licitud d'autorització, presentada en data 27 de gener de 2020, per a impartir el grau superior dels cicles formatius de tècnic/a superior d'administració i finances, desenvolupament d'aplicacions multiplataforma, sistemes electrotècnics automatitzats, gestió de vendes i espais comercials i el cicle formatiu de grau mitjà d'instal·lacions elèctriques automàtiques en la modalitat semipresencial o a distància.  
  
Segon. En data 5 de març de 2020, la Inspecció d'Educació d'aquesta Conselleria a Alacant emet informe respecte de la sol·licitud d'autorització.  
Tercer. En data 22 de maig de 2020, la Direcció General de Formació Professional i Ensenyaments de Règim Especial emet proposta desestimatòria.  
Quart. En data 27 de juliol de 2020, el representant del centre remet a la Direcció General de Formació Professional i Ensenyaments de Règim Especial sol·licitud d'esmena de l'expedient de sol·licitud i acompanya una memòria descriptiva sumatòria a la que consta en l'expedient iniciat el 27 de gener de 2020.  
Cinqué. En data 31 de juliol de 2020, la Direcció General de Formació Professional i Ensenyaments de Règim Especial emet proposta estimatòria de la sol·licitud.  
A aquests antecedents de fet s'apliquen els següents  
  
Fonaments de dret  
1r. D'acord amb l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport i, en virtut de la delegació atorgada per Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Formació Professional.  
2n. Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de formació professional inicial en la modalitat semipresencial o a distància en centres privats de la Comunitat Valenciana i, en concret, els articles 5, 10, 11.b, pels quals es regulen el procediment d'autorització a centres docents privats, les tutories i els requisits dels materials didàctics per a la impartició de cicles formatius de formació professional inicial en la modalitat semipresencial o a distància, així com la disposició addicional tercera que autoritza la Direcció General de Formació Professional a dictar resolucions i instruccions per a l'aplicació del que es disposa en l'Ordre de 4 de maig de 2009.  
  
3r. Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de formació professional del sistema educatiu en l'àmbit territorial de la Comunitat Valenciana i, en concret, la disposició final segona per la qual s'estableix la modificació dels articles 5, 7, 9,10, 11 i 13 de l'Ordre de 4 de maig de 2009, de la Conselleria d'Educació.  
4t. Ordre 77/2010 de 27 d'agost, de la Conselleria d'Educació, per la qual es regula el mòdul professional de formació en centres de treball (FCT) dels cicles formatius de formació professional, dels ensenyaments d'arts plàstiques i disseny i dels programes de qualificació professional inicial en l'àmbit territorial de la Comunitat Valenciana.  
5é. Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de formació professional del sistema educatiu en l'àmbit territorial de la Comunitat Valenciana.  
6é. Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigible per a l'alumnat matriculat en determinats mòduls professionals de títols de formació professional en modalitat semipresencial o a distància de la Comunitat Valenciana.  
7é. Resolució de 8 de juliol de 2019, del secretari autonòmic d'Educació i Formació Professional, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2019-2020 impartisquen cicles de formació professional bàsica, de grau mitjà i de grau superior.  
  
8é. Ordre 13/2015, de 5 de març, de la Conselleria d'Educació, Cultura i Esport, per la qual s'estableix per a la Comunitat Valenciana el currículum del cicle formatiu de grau superior corresponent al títol de tècnic/a superior en Administració i Finances.  
9é. Ordre de 29 de juliol de 2009, de la Conselleria d'Educació, per la qual s'estableix per a la Comunitat Valenciana el currículum del cicle formatiu de grau mig corresponent al títol de tècnic en instal·lacions elèctriques i automàtiques.  
Amb base en els antecedents de fet i fonaments de drets exposats  
  
  
ORDENE  
  
Autoritzar la sol·licitud d'autorització del centre privat de formació professional FEMPA (codi de centre 06076665), d'Alacant, per a impartir una unitat de primer curs en 2021-2022 i una unitat de segon curs en 2022-2023 en la modalitat presencial o a distància amb un màxim de 45 llocs escolars per cadascuna de les unitats autoritzades dels següents cicles formatius:  
- Grau superior de tècnic/a superior d'Administració i Finances.  
- Grau superior de tècnic/a superior en Desenvolupament d'Aplicacions Multiplataforma.  
- Grau superior de tècnic/a superior en Sistemes Electrotècnics Automatitzats.  
- Grau superior de tècnic/a superior en Gestió de Vendes i Espais Comercials.  
- Grau mitjà de tècnic/a en Instal·lacions Elèctriques Automàtiques.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 28 de juny de 2021.- El secretari autonòmic d'Educació i Formació Professional: Miguel Soler Gracia.